ศรีสะเกษ ไม่หวั่นรีแมตช์ เอสตราดา เผยมีแผนเด็ดไว้กำราบอีกครั้ง
เจ้าแหลม ศรีสะเกษ นครหลวงโปรโมชั่น ไม่หวั่นที่ต้องเจอกับ ฮวน ฟรานซิสโก เอสตราดา ในไฟต์บังคับ เผยเตรียมทีเด็ดไว้ สยบนักชกจังโก้อีกครั้ง ในเดือน เม.ย. ที่สหรัฐฯ ยอมรับเขาเป็นมวยอันตรายที่ประมาทไม่ได้ ขณะที่ เสี่ยฮุย สุรชาติ พิสิฐวุฒินันท์ โปรโมเตอร์ เจ้าแหลม จะลงนวมโชว์ 3 ยกกับนวพล นครหลวงโปรโมชั่น ที่กลางตลาดยิ่งเจริญ สะพานใหม่ ในวันที่ 8 ก.พ.นี้ ก่อนป้องไฟต์บังคับ ช่อง 7 สีถ่ายทอดสดเริ่มเวลา 13.45 น.,เจ้าแหลม ศรีสะเกษ นครหลวงโปรโมชั่น เปิดเผยในงานแถลงข่าว ศึก M-150 พลังกำปั้นสะท้านโลก ในวันศุกร์ที่ 8 ก.พ.ที่ตลาดยิ่งเจริญ สะพานใหม่ โดยมีวัตถุประสงค์เพื่อนำรายได้มอบเป็นสาธารณกุศลให้กับโรงพยาบาลทหารอากาศ (สีกัน) เพื่อไปซื้ออุปกรณ์การแพทย์มาช่วยรักษาแก่ข้าราชการและครอบครัวของทหารอากาศ รวมทั้งบุคคลทั่วไปในเขตพื้นที่แขวงสีกัน เขตดอนเมือง พร้อมสนับสนุนเด็กไทยในการป้องกันแชมเปียนโลกและชิงแชมป์โลกว่าการเจอกับเอสตราดาตนไม่หวั่นเกรงหรือวิตก แต่ก็ไม่ได้ประมาท มวยเคยเจอกันมาแล้วทำให้ตนมีความมั่นใจ แต่ก็ยอมรับเอสตราดา เป็นมวยที่อันตรายแต่จากที่เจอกันทำให้ตนรู้ว่าควรใช้วิธีไหนที่จะสยบยอดนักชกจังโก้ให้ได้อีกครั้ง,เสี่ยฮุย สุรชาติ พิสิฐวุฒินันท์ โปรโมเตอร์ผู้จัดการชกเผยว่า ศรีสะเกษ นครหลวงโปรโมชั่น แชมป์โลกขวัญใจชาวไทยจะชกโชว์กำหนด 3 ยกกับ นวพล นครหลวงโปรโมชั่น ก่อนชกป้องกันแชมป์โลกไฟต์บังคับกับ ฮวน ฟรานซิสโก เอสตราดา รองแชมป์โลกอันดับ 1 ชาวเม็กซิกัน คู่ปรับเก่าในเดือน เม.ย.ที่สหรัฐฯ พร้อมด้วยคู่มวยที่น่าสนใจเป็นการ ชกนอกรอบ 6 ยกระหว่าง เพชรบางบอน ศิษย์หมอวิวัฒน์ กับ อำนาจ รื่นเริง อดีตแชมป์โลกรุ่นฟลายเวท IBF และคู่เอก แสงอนันต์ นครหลวงโปรโมชั่น ดาวรุ่งวัย 19 ปี ข้ามรุ่นชิงแชมป์ว่าง WBC เอเชีย รุ่นซุปเปอร์แบนตัมเวท กับนอลดี มานาคาเน นักชกอินโดนีเซีย, มาร์ค นครหลวงโปรโมชั่น ปะทะ ภูผา ตูนบ๊อกซิ่งสแลม พิกัด 112 ปอนด์ และดาวรุ่งมุ่งแชมป์โลก 4 ยก 51 กก. ระหว่าง จาง เยี่ย เพิง นักชกจีนดวลกับฟ้าใส ศิษย์มานพชัย เปิดให้แฟนมวยเข้าชมฟรีหรือสามารถชมการถ่ายทอดสดได้ทางช่อง 7 ตั้งแต่เวลา 13.45-15.45 น.
เจ้าแหลม ไม่หวั่นที่ต้องเจอกับ ฮวน ฟรานซิสโก เอสตราดา ในไฟต์บังคับ เผยเตรียมทีเด็ดไว้ สยบนักชกจังโก้อีกครั้ง ในเดือน เม.ย. ที่สหรัฐฯ ยอมรับเขาเป็นมวยอันตรายที่ประมาทไม่ได้
แหลม ศรีสะเกษ,ศรีสะเกษ นครหลวงโปรโมชั่น,ฮวน ฟรานซิสโก เอสตราดา,แชมป์โลก WBC